ਗੁਰਸੇਵਕ ਮਾਨ

ਗੁਰਸੇਵਕ ਮਾਨ (ਅੰਗ੍ਰੇਜ਼ੀ: Gursewak  Mann) ਇੱਕ ਪੰਜਾਬੀ ਗਾਇਕ, ਅਦਾਕਾਰ ਅਤੇ ਪੇਸ਼ੇਵਰ ਪਾਇਲਟ ਹੈ। ਉਹ ਪ੍ਰਸਿੱਧ ਗਾਇਕ, ਅਦਾਕਾਰ ਹਰਭਜਨ ਮਾਨ ਦਾ ਛੋਟਾ ਭਰਾ ਹੈ। ਉਸ ਦੇ ਪੰਜਾਬੀ ਗਾਣੇ 'ਇੱਕ ਕੁੜੀ ਲਾਰਾ ਲੱਪਾ' ਨੇ ਉਸਨੂੰ ਪ੍ਰਸਿੱਧੀ ਦਿਵਾ ਦਿੱਤੀ। ਗੁਰਸੇਵਕ ਹੁਣ ਇਕ ਪੇਸ਼ੇਵਰ ਪਾਇਲਟ ਹੈ।

 ਜੀਵਨ 
ਗੁਰਸੇਵਕ ਮਾਨ ਦਾ ਜਨਮ ਇਕ ਜੱਟ ਸਿੱਖ ਪਰਿਵਾਰ ਵਿਚ ਹੋਇਆ। ਉੱਘੇ ਪੰਜਾਬੀ ਗਾਇਕ ਹਰਭਜਨ ਮਾਨ ਉਸਦੇ ਵੱਡੇ ਭਰਾ ਹਨ। ਮਾਨ ਭਰਾਵਾਂ ਨੇ ਉੱਘੇ ਕਵੀਸ਼ਰ ਕਰਨੈਲ ਸਿੰਘ ਪਾਰਸ "ਰਾਮੂਵਾਲੀਆ" ਤੋਂ ਸੰਗੀਤ ਦੀ ਸਿੱਖਿਆ ਲਈ ਅਤੇ 1980 ਵਿਚ ਆਪਣੀ ਗਾਇਕੀ ਦੀ ਸ਼ੁਰੂਆਤ ਕੀਤੀ। ਸ਼ੁਰੂਆਤ ਵਿੱਚ ਹਰਭਜਨ ਅਤੇ ਗੁਰਸੇਵਕ ਕਵੀਸ਼ਰੀ ਗਾਇਆ ਕਰਦੇ ਸਨ। ਦੋਵੇਂ ਮਾਨ ਭਰਾ ਆਪਣੀਆਂ ਸਤਰੰਗੀ ਪੀਂਘ ਐਲਬਮ ਲੜੀਆਂ ਕਰਕੇ ਅਤੇ ਕਵੀਸ਼ਰੀਆਂ ਕਰਕੇ ਵਧੇਰੇ ਜਾਣੇ ਜਾਂਦੇ ਹਨ।

ਗੁਰਸੇਵਕ ਮਾਨ ਹੁਣ ਕਨੇਡਾ ਵਿਚ ਰਹਿ ਰਿਹਾ ਹੈ। ਉਸ ਨੂੰ ਗਾਉਣ ਅਤੇ ਉਡਾਣ ਭਰਨ ਦਾ ਜਨੂੰਨ ਹੈ। ਕੋਰੋਨਾ ਮਹਾਂਮਾਰੀ ਦੌਰਾਨ ਉਸ ਨੂੰ ਪੇਸ਼ੇਵਰ ਕਾਰਗੋ ਪਾਇਲਟ ਹੋਣ ਦੇ ਨਾਤੇ ਡਾਕਟਰੀ ਕਿੱਟਾਂ, ਮਾਸਕ ਅਤੇ ਹੋਰ ਚੀਜ਼ਾਂ ਦੀ ਖੇਪ ਲਈ ਚੀਨ ਲਈ ਉਡਾਣ ਭਰਨ ਦੀ ਜ਼ਿੰਮੇਵਾਰੀ ਵੀ ਸੌਂਪੀ ਗਈ ਸੀ। ਗੁਰਸੇਵਕ ਮਾਨ ਨੇ "ਹੀਰ ਰਾਂਝਾ: ਏ ਟਰੂ ਲਵ ਸਟੋਰੀ" (2009), "ਜੱਗ ਜਿਓਂਦਿਆਂ ਦੇ ਮੇਲੇ" (2009) ਅਤੇ "ਕਾਫਿਲਾ" (2007) ਆਦਿ ਫ਼ਿਲਮਾਂ ਵਿੱਚ ਵੀ ਭੂਮਿਕਾ ਨਿਭਾਈ।

 ਹਵਾਲੇ 

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਗਾਇਕ
ਸ਼੍ਰੇਣੀ:ਪੰਜਾਬੀ